Dlaciá

N dlaciá (gherdëina: dlacier, badiot: dlaciá, fascian: giacé) é na gran massa de dlacia ti raiuns dles munts y polars che alda pro les formaziuns da nëi che döra inant tles sajuns. Al vëgn araté che dan da ca. 20.000 agn i dlaciá toless ite ca. le 32 % dla spersa dla tera. Aldedaincö toli ite ca. le 10% dla spersa dla tera. I raiuns dlaciá maius dl monn é tla Groenlandia y tl’Antartis. Al vëgn desfarenzié danter dües sortes de dlaciá: raiuns dlaciá continentai o regionai (por norvegesc inlandsis); dlaciá dles munts o locai I dlaciá dles munts pó gní partis sö danter dlaciá: • alpins • pirenaics • scandinavs • himalayans • andins • alaskans • patagonics • ecuatoriai Le dlaciá maiú dles Dolomites é la Marmoleda.